b"\n_START_ARTICLE_\nAkbar Haixemi Rafsanjani\n_START_SECTION_\nOr\xc3\xadgens, estudis i formaci\xc3\xb3\n_START_PARAGRAPH_\nFill d'agricultors acomodats, va estudiar a la hawza de Qom, ciutat santa del xiisme, durant una dotzena d'anys; d'aquests, sis van ser sota el mestratge de l'aiatol\xc2\xb7l\xc3\xa0 Khomeini, del qual va esdevenir un dels m\xc3\xa9s fidels ajudants._NEWLINE_No massa apassionat per l'estudi dels comentaris de l'Alcor\xc3\xa0, es dedic\xc3\xa0 a fer d'agitador pol\xc3\xadtic, per la qual cosa fou detingut fins a quatre vegades, i assoleix \xc3\xa8xit com a home de negocis; en aquesta vessant, realitz\xc3\xa0, entre 1960 i 1976, algunes operacions immobili\xc3\xa0ries a Qom que li comportaren interessants beneficis. Esdevingu\xc3\xa9 igualment un dels m\xc3\xa9s importants majoristes de festucs de l'Iran i fou considerat com l'home m\xc3\xa9s ric del pa\xc3\xads; la seva fortuna personal s'estima en milers de milions de d\xc3\xb2lars._NEWLINE_El 1979, abans de la caiguda del xa, presentant-se com el representant dels petits comerciants del basar, que li havien donat el sobrenom d'Akbar Xa (rei Akbar), va enganyar els periodistes internacionals, en particular, els periodistes francesos, en afirmar que l'\xc3\xbanic objectiu del moviment era la instauraci\xc3\xb3 d'una rep\xc3\xbablica democr\xc3\xa0tica.\n_START_SECTION_\nCarrera pol\xc3\xadtica\n_START_PARAGRAPH_\nEl 1980 fou elegit president del majlis (parlament)._NEWLINE_Durant el conflicte amb l'Iraq (1980- 1988), fou el fonament de poder de l'aiatol\xc2\xb7l\xc3\xa0 Khomeini al poder\xc3\xb3s Consell de la guerra. Li ha estat retret, d'altra banda, el fet d'haver perllongat in\xc3\xbatilment les hostilitats despr\xc3\xa9s de la reconquesta dels territoris enva\xc3\xafts per l'Iraq._NEWLINE_De mar\xc3\xa7 1983 a juny 1986, intenta amb Fran\xc3\xa7a un joc subtil, entre negociacions secretes i pressions terroristes, com l'atemptat de Beirut el 1983 que va matar 60 militars francesos; un joc que arribar\xc3\xa0 a fer que el govern franc\xc3\xa8s es plegui als seus desitjos. Aix\xc3\xad doncs, aquest acabar\xc3\xa0 lliurant, a partir de juny 1986, 100.000 obusos amb la societat Luchaire com a intermedi\xc3\xa0ria. Tamb\xc3\xa9 expulsar\xc3\xa0, el novembre, Massoud Radjavi, que anir\xc3\xa0 a refugiar-se a l'Iraq, i ingressar\xc3\xa0 al govern irani\xc3\xa0 un xec de 330 milions de d\xc3\xb2lars, en concepte de les accions que l'Iran posse\xc3\xafa a la societat d'enriquiment d'urani Eurodif._NEWLINE_El mar\xc3\xa7 1988, Khomeini l'anomena comandant en cap dels ex\xc3\xa8rcits iranians, i l'abril imposa l'alto el foc amb l'Iraq._NEWLINE_A la primavera del 1989, llan\xc3\xa7a crides al terrorisme, abans de desmentir-les dol\xc3\xa7ament. El 5 de maig, havia apel\xc2\xb7lat els palestins a matar americans, brit\xc3\xa0nics o francesos; despr\xc3\xa9s feu desfilar 10.000 homes en armes del Hesbol\xc2\xb7l\xc3\xa0 liban\xc3\xa8s a Baalbek just el Dia de Jerusalem. A comen\xc3\xa7aments d'agost del 1989, ofereix la seva ajuda per accelerar l'alliberament dels ostatges occidentals al L\xc3\xadban, despr\xc3\xa9s d'haver negociat un gest amb els Estats Units directament per tel\xc3\xa8fon amb el president George Bush - els b\xc3\xa9ns iranians als Estats units, bloquejats des de la mort del xa el 1980, ascendien llavors a 12.000 milions de d\xc3\xb2lars -, ordena a l'Hesbol\xc2\xb7l\xc3\xa0 suspendre tota execuci\xc3\xb3 d'ostatges._NEWLINE_El 28 de juliol del 1989, \xc3\xa9s elegit president de la Rep\xc3\xbablica iraniana despr\xc3\xa9s escollit de nou fins a agost 1997, amb un programa d'obertura i de reformes contra els que s'anomenaven llavors 'els irreductibles, el cap de fila dels quals era Mohtaixemi. Afirmava llavors\xc2\xa0: No es construeix una presa amb esl\xc3\xb2gans... L'Iran fa venir sempre el seu blat, la seva carn, les seves peces de recanvi, els seus vehicles i els seus experts de l'estranger!. Sovint en conflicte amb el parlament conservador, aquest va acomiadar certs col\xc2\xb7laboradors de Rafsanjani, com ara el ministre de cultura Muhammad Khatami el 1992 i el ministre de l'Economia Mohsen Nourbakhsh el 1994._NEWLINE_Candidat a l'elecci\xc3\xb3 presidencial de juny de 2005, arriba al capdavant de la primera volta amb el 21,1% dels vots contra 19,4% de l'islamista conservador Mahmud Ahmadinejad. En la segona volta, \xc3\xa9s ven\xc3\xa7ut per aquest \xc3\xbaltim, en no recollir m\xc3\xa9s que el 35,9% dels sufragis. Aquesta derrota \xc3\xa9s la m\xc3\xa9s important de la seva carrera._NEWLINE_Rafsanjani \xc3\xa9s actualment president del Consell de Discerniment i aconsella el Guia de la revoluci\xc3\xb3 sobre els assumptes de pol\xc3\xadtica nacional._NEWLINE_El desembre de 2006, Rafsandjani \xc3\xa9s escollit en tant que representant de Teheran com a membre de l'Assemblea dels experts. Posteriorment, la resta de membres de l'organisme el trien per al c\xc3\xa0rrec de president de l'Assemblea el 4 de setembre de 2007.\n_START_SECTION_\nAtemptat de l'AMIA\n_START_PARAGRAPH_\nLa just\xc3\xadcia argentina (octubre del 2006) va acusar oficialment el govern irani\xc3\xa0 i el moviment liban\xc3\xa8s Hesbol\xc2\xb7l\xc3\xa0 de ser responsables de l'Atemptat de l'AMIA. Per tal motiu, es va reclamar una ordre d'arrest internacional contra Rafsanjani i vuit altres funcionaris i diplom\xc3\xa0tics iranians."